CELEX: 32017R2236
Language: mt
Date: 2017-12-05 00:00:00
Title: Regolament ta' Implimentazzjoni tal-Kummissjoni (UE) 2017/2236 tal-5 ta' Diċembru 2017 li jemenda r-Regolament (KE) Nru 3199/93 dwar ir-rikonoxximent reċiproku ta' proċeduri għall-iżnaturar komplet tal-alkoħol għall-iskopijiet ta' eżenzjoni mit-taxxi tas-sisa

6.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 320/6
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/2236
   tal-5 ta' Diċembru 2017
   li jemenda r-Regolament (KE) Nru 3199/93 dwar ir-rikonoxximent reċiproku ta' proċeduri għall-iżnaturar komplet tal-alkoħol għall-iskopijiet ta' eżenzjoni mit-taxxi tas-sisa
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 92/83/KEE tad-19 ta' Ottubru 1992 dwar l-armonizzazzjoni tal-istrutturi tat-taxxi tas-sisa fuq l-alkoħol u x-xorb alkoħoliku (1), u b'mod partikolari l-Artikolu 27(4) tagħha,
   Billi:
   
               (1)
            
            
               Skont l-Artikolu 27(1)(a) tad-Direttiva 92/83/KEE, l-Istati Membri huma meħtieġa li jeżentaw mit-taxxa tas-sisa l-alkoħol li jkun ġie żnaturat kompletament skont ir-rekwiżiti ta' kwalunkwe Stat Membru, sakemm dawk ir-rekwiżiti jkunu ġew debitament innotifikati u aċċettati skont il-kundizzjonijiet stipulati fil-paragrafi 3 u 4 ta' dak l-Artikolu.
            
         
               (2)
            
            
               Iż-żnaturanti li jintużaw f'kull Stat Membru għall-iskopijiet tal-iżnaturar komplet tal-alkoħol skont Artikolu 27(1)(a) tad-Direttiva 92/83/KEE huma kif deskritti fl-Anness tar-Regolament tal-Kummissjoni (KE) Nru 3199/93 (2).
            
         
               (3)
            
            
               Fit-8 ta' Ġunju 2017, ir-Rumanija kkomunikat lill-Kummissjoni biż-żnaturant li beħsiebha tuża għall-iżnaturar komplet tal-alkoħol, b'effett mill-1 ta' Settembru 2017, għall-finijiet tal-Artikolu 27(1)(a) ta' dik id-Direttiva.
            
         
               (4)
            
            
               Il-Kummissjoni bagħtet il-komunikazzjoni msemmija lill-Istati Membri l-oħra fl-14 ta' Ġunju 2017.
            
         
               (5)
            
            
               Fil-5 ta' Lulju 2017, il-Bulgarija nnotifikat lill-Kummissjoni biż-żnaturant li beħsiebha tuża għall-iżnaturar komplet tal-alkoħol, b'effett mill-1 ta' Awwissu 2017, għall-finijiet tal-Artikolu 27(1)(a) ta' dik id-Direttiva.
            
         
               (6)
            
            
               Il-Kummissjoni bagħtet il-komunikazzjoni msemmija lill-Istati Membri l-oħra fis-7 ta' Lulju 2017.
            
         
               (7)
            
            
               L-ebda oġġezzjoni ma waslet għand il-Kummissjoni.
            
         
               (8)
            
            
               Għal raġunijiet ta' ċertezza legali dan ir-Regolament jenħtieġ li jidħol fis-seħħ b'urġenza.
            
         
               (9)
            
            
               Ir-Regolament (KE) Nru 3199/93, għalhekk jenħtieġ li jiġi emendat skont dan.
            
         
               (10)
            
            
               Il-miżuri previsti f'dan ir-Regolament huma f'konformità mal-opinjoni tal-Kumitat dwar id-Dazju tas-Sisa,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 3199/93 jinbidel bit-test fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Diċembru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 316, 31.10.1992, p. 21.
   
      (2)  Ir-Regolament tal-Kummissjoni (KE) Nru 3199/93 tat-22 ta' Novembru 1993 dwar ir-rikonoxximent reċiproku ta' proċeduri għall-iżnaturar komplet tal-alkoħol għall-iskopijiet ta' eżenzjoni mit-taxxa tas-sisa (ĠU L 288, 23.11.1993, p. 12)
   
      ANNESS
      “
            ANNESS
            Lista ta' prodotti awtorizzati, bin-numru ta' reġistrazzjoni tagħhom tal-Chemical Abstracts Service (CAS), għall-iżnaturar komplet tal-alkoħol:
            
                        Aċeton
                     
                     
                        CAS: 67-64-1
                     
                  
                        Benżoat tad-denatonju
                     
                     
                        CAS: 3734-33-6
                     
                  
                        Etanol
                     
                     
                        CAS: 64-17-5
                     
                  
                        Etil-terz-butil-etere
                     
                     
                        CAS: 637-92-3
                     
                  
                        Fluworexxeina
                     
                     
                        CAS: 2321-07-5
                     
                  
                        Petrol (inkluż petrol bla ċomb)
                     
                     
                        CAS: 86290-81-5
                     
                  
                        Alkoħol isopropiliku
                     
                     
                        CAS: 67-63-0
                     
                  
                        Kerosin
                     
                     
                        CAS: 8008-20-6
                     
                  
                        Pitrolju
                     
                     
                        CAS: 64742-47-8 u 64742-48-9
                     
                  
                        Metanol
                     
                     
                        CAS: 67-56-1
                     
                  
                        Metiletilketon (2-butanon)
                     
                     
                        CAS: 78-93-3
                     
                  
                        Metilisobutilketon
                     
                     
                        CAS: 108-10-1
                     
                  
                        Metilen blu (52015)
                     
                     
                        CAS: 61-73-4
                     
                  
                        Solvent tan-nafta
                     
                     
                        CAS: 8030-30-6
                     
                  
                        Trementina
                     
                     
                        CAS: 8006-64-2
                     
                  
                        Petrol għal użu tekniku
                     
                     
                        CAS: 92045-57-3
                     
                  It-terminu “etanol assolut” f'dan l-Anness għandu l-istess tifsira bħall-kelma “alkoħol assolut” użata mill-Unjoni Internazzjonali tal-Kimika Pura u Applikata.
            Fl-Istati Membri kollha, kwalunkwe żebgħa tista' tiġi miżjuda mal-alkoħol żnaturat biex tagħtih kulur karatteristiku, u jsir immedjatament identifikabbli.
            I.   Il-proċedura komuni tal-iżnaturar għall-alkoħol żnaturat kompletament użata fil-Belġju, fil-Bulgarija, fid-Danimarka, fil-Ġermanja, fl-Estonja, fl-Irlanda, fil-Greċja, fi Spanja, fi Franza, fl-Italja, f'Ċipru, fil-Latvja, fil-Litwanja, fil-Lussemburgu, fl-Ungerija, f'Malta, fin-Netherlands, fl-Awstrija, fil-Polonja, fil-Portugall, fis-Slovenja, fis-Slovakkja, fil-Finlandja:
            
            Għal kull ettolitru ta' etanol assolut:
            
                        —
                     
                     
                        Litru (1,0 l) alkoħol isopropil,
                     
                  
                        —
                     
                     
                        Litru (1,0 l) metiletilketon,
                     
                  
                        —
                     
                     
                        1,0 gramma benżoat tad-denatonju.
                     
                  II.   Konċentrazzjoni ikbar tal-proċedura komuni tal-iżnaturar għall-alkoħol żnaturat kompletament, użata fl-Istati Membri li ġejjin:
            
            
               Ir-Repubblika Ċeka u r-Renju Unit
            
            Għal kull ettolitru ta' etanol assolut:
            
                        —
                     
                     
                        3,0 litri alkoħol isopropil;
                     
                  
                        —
                     
                     
                        3,0 litri metiletilketon,
                     
                  
                        —
                     
                     
                        1,0 gramma benżoat tad-denatonju.
                     
                  
               Il-Kroazja
            
            Għal kull ettolitru ta' etanol assolut:
            Minimu ta':
            
                        —
                     
                     
                        Litru (1,0 l) alkoħol isopropil,
                     
                  
                        —
                     
                     
                        Litru (1,0 l) metiletilketon,
                     
                  
                        —
                     
                     
                        1,0 gramma benżoat tad-denatonju.
                     
                  
               L-Iżvezja
            
            Għal kull ettolitru etanol assolut:
            
                        —
                     
                     
                        Litru (1,0 l) alkoħol isopropil,
                     
                  
                        —
                     
                     
                        2,0 litri metiletilketon,
                     
                  
                        —
                     
                     
                        1,0 gramma benżoat tad-denatonju.
                     
                  III.   Proċeduri addizzjonali tal-iżnaturar għall-alkoħol żnaturat kompletament, użati f'ċerti Stati Membri:
            
            Għal kull ettolitru ta' etanol assolut, kwalunkwe minn dawn il-formulazzjonijiet li ġejjin:
            
               Ir-Repubblika Ċeka
            
            
                        1.
                     
                     
                        0,4 litri solvent tan-nafta,
                        0,2 litri pitrolju,
                        litru (0,1 l) petrol għal użu tekniku.
                     
                  
                        2.
                     
                     
                        3,0 litri ta' etil-terz-butil-etere,
                        Litru (1,0 l) alkoħol isopropil,
                        1,0 litru petrol bla ċomb,
                        10 milligrammi fluworoxxeina.
                     
                  
               Il-Greċja
            
            Alkoħol ta' kwalità inferjuri biss (id-distillat miksub fil-bidu u fi tmiem il-proċess tad-distillazzjoni), b'saħħa alkoħolika ta' mill-inqas 93 % tal-volum u ta' mhux aktar minn 96 % tal-volum jista' jiġi żnaturat.
            Għal kull ettolitru ta' alkoħol idratat ta' 93 % tal-volum jiżdiedu s-sustanzi li ġejjin:
            
                        —
                     
                     
                        2,0 litri metanol,
                     
                  
                        —
                     
                     
                        litru (1,0 l) trementina,
                     
                  
                        —
                     
                     
                        0,50 litru pitrolju,
                     
                  
                        —
                     
                     
                        0,40 gramma metilen blu.
                     
                  F'temperatura ta' 20 °C, il-prodott aħħari, fil-forma mhux mibdula tiegħu, għandu jilħaq 93 % tal-volum.
            
               Il-Finlandja – awtorizzata sal-31.12.2018
            
            Għal kull ettolitru ta' etanol assolut, kwalunkwe minn dawn il-formulazzjonijiet li ġejjin:
            
                        1.
                     
                     
                        2,0 litri metiletilketon,
                        3,0 litri metilisobutilketon.
                     
                  
                        2.
                     
                     
                        2,0 litri ta' aċeton,
                        3,0 litri metilisobutilketon.
                     
                  ”